O Tenda Ndati Oloneke vi Keya Kovaso?
Anga hẽ oluali lulo . . .
ka lu ka pongoloka?
ovitangi vi ka li vokiya?
mu ka kala ekalo liwa?
CECI EMBIMBILIYA LI POPIA
“Suku . . . o ka puenya asuelẽla osi vovaso omanu. Oku fa ka ku ka kalako vali, ndaño oku lila loku liyula lupongo laviovo ka vi ka kalako vali. Momo ovina viatete vi ka pita.”
CECI OHUMINYO EYI YI LOMBOLOKA KOKUOVE
Upange u nena esanju liocili.
Ka ku ka kala vali oku vela, ale ohali.
Oku kuata esanju ka li pui lepata kuenda akamba.
TU TAVA HẼ KOVINA EMBIMBILIYA LI POPIA?
Tu tava omo liasunga avali a kuãimo ndeci:
Suku o pondola oku tẽlisa ohuminyo yaye. Vembimbiliya Yehova Suku eye lika o tukuiwa hati, “Tõlo,” kuenda unene waye ka u sokisiwa. (Esituluilo 15:3) Omo liaco, Yehova o ka tẽlisa ohuminyo yoku pongolola oluali lulo, oco mu kale ekalo liwa. Eli olio esunga lieci Embimbiliya li popela hati: “Yehova Suku o pondola oku tẽlisa ovina viosi.”
—Mateo 19:26.
Suku o kuete onjongole yoku tẽlisa ohuminyo yaye. Yehova “o yongola” oku pindula omanu va fa.
—Yovi 14:14, 15.
Embimbiliya li lekisa okuti, Yesu Omõla wa Suku, wa sakula olombei. Momo lie a ci lingila? Momo wa kuatela ohenda omanu. (Marko 1:40, 41) Yesu wa kuama ongangu yalipua ya Isiaye yoku kuatisa omanu va tala ohali.
Omo liaco, tua kolela okuti Yehova la Yesu va yongola oku tu kuatisa oco tu kuate esanju ka li pui kovaso yoloneke!
SOKOLOLA EPULILO ELI
Suku o ka pongolola ndati oluali lulo oco mu kale ekalo liwa?
Embimbiliya li tambulula epulilo eli kelivulu lia MATEO 6:9, 10, kuenda DANIELE 2:44.
LILONGISA OVINA VIKUAVO
OLONDAKA VIWA VI TUNDA KU SUKU!
Cipi Ocipango ca Suku Catiamẽla Kongongo?
Embimbililya li lombolola esunga lieci Suku a lulikila ongongo, otembo ohali yi ka pua, kuenda ndomo ongongo yi ka kala kovaso yoloneke lomanu va ka kalamo.
OLONDAKA VIWA VI TUNDA KU SUKU!
Usoma wa Suku u Lomboloka Nye?
Helie Soma Yusoma wa Suku kuenda nye Usoma waco u ka linga?
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn ayr_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn